|  |  |  |
| --- | --- | --- |
|   | **ОПЕРАТИВНА ПРОГРАМА****“ОКОЛНА СРЕДА 2014 – 2020 г.”** | Европейски съюзЕвропейски структурни и инвестиционни фондове |
| Главна дирекция “Оперативна програма околна среда”ope@moew.government.bg |

***Приложение № 1***

***(към У К А З А Н И Я за изготвяне на анализ за ефективност***

***на централизиран или децентрализиран подходза изграждане***

***на инфраструктура за управление на отпадъците***

***към процедура „Комбинирана процедура за проектиране и изграждане***

 ***на компостиращи инсталации и на инсталации за предварително***

 ***третиране на битови отпадъци“)***

**У К А З А Н И Я**

за изготвяне на анализ на необходимост от изграждане на допълнителна инфраструктура към процедура „***Комбинирана процедура за проектиране и изграждане***

 ***на компостиращи инсталации и на инсталации за предварително***

 ***третиране на битови отпадъци***“

**ВЪВЕДЕНИЕ**

За извършването на *анализ за ефективност на централизиран или децентрализиран подход за изграждане на инфраструктура за управление на отпадъците* е необходимо преди това всички общини в даден регион за управление на отпадъците да изготвят *анализ за необходимостта от изграждането на допълнителната инфраструктура както на ниво община, така и на ниво регион*.

Резултатите от *анализа за необходимостта от изграждането на допълнителната инфраструктура* следва да бъдат представени като приложение към решението на общото събрание на регионалното сдружение за изграждане на съответните съоръжения за третиране на отпадъците на основание чл. 26, ал. 1, т. 4 от ЗУО и за разпределение на задълженията на общините в Регионално сдружение за управление на отпадъците (РСУО) за изпълнение на целите по чл. 31, ал. 1, т. 1 и т. 2 от Закона за управление на отпадъците (ЗУО) на основание чл. 26, ал. 1, т. 6 от ЗУО, съответстващи на подадено проектно предложение, което:

- доказва необходимостта от допълнителна инфраструктура в региона за постигане на целите за рециклиране и оползотворяване на битовите отпадъци;

 - е взето въз основа на анализ на това кой подход е по-ефективен – обща за целия регион или за част от региона инфраструктура за третиране на битовите отпадъци, или поотделно за всяка община от РСУО.

Изрично е посочено в насоките за кандидатстване по процедура „*Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци*“, част „*условия за кандидатстване*“, че за доказване на изпълнението на поставеното условие и изикване трябва да се представят решението и пълните текстове на анализите, обосновките и доказателствата, въз основа на които е взето решението.

В тази връзка под „**допълнителна инфраструктура**“ следва да се разбират предвидените за изграждане инсталации и съоръжения по смисъла на *Наредба № 6 от 27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци*, които са допустими за финансиране по процедура „*Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци*“. Това са:

* **инсталации за предварително третиране на битови отпадъци;**
* **компостиращи инсталации за разделно събрани биоразградими и/или зелени отпадъци**.

За целите на кандидатстването следва да се изготвят отделни анализи за всеки вид инсталация, които да обхванат данните за количествата генерирани отпадъци **на ниво регион за управление на отпадъците**.

Допълнителната инфраструктура следва да е обвързана с и да се разглежда като **част от регионалната система за управление на отпадъците**.

**ПОДХОД ЗА АНАЛИЗА**

Нормативната уредба изисква общинските/регионалните програми за управление на отпадъците да съответстват на структурата на Националния план за управление на отпадъците, регламентирана с чл. 49, ал. 4 от ЗУО. Една от задължителните части, която трябва да се включи в програмите, е „*оценка на необходимостта от нови схеми за събиране, закриване на съществуващи инсталации и съоръжения за отпадъци,* ***допълнителна инфраструктура от инсталации и съоръжения за отпадъци, както и съотносимите към това инвестиции***“.

Със Заповед №РД-211/31.03.2015 г. на министъра на околната среда са утвърдени „*Методически указания за разработване на общински и методически указания за разработване на регионални програми за управление на отпадъците за периода 2015-2020 г.*". И в двата методически документа е посочено, че за да се идентифицират конкретните мерки, трябва да се разработят и оценят най-малко две алтернативи за постигане на целите по чл. 31, ал. 1 от ЗУО – централизирана и децентрализирана. Необходимостта от изграждането на допълнителна инфраструктура трябва да бъде доказана и обоснована като част от алтернативите, които се обособяват и се включват в общинските/регионални програми за управление на отпадъците. Алтернативите са основата за конкретизирането на мерките и дейностите, които поотделно една община, група общини или всички общини в даден регион за управление на отпадъците е необходимо да предприемат за осигуряване на постигане на крайните цели за 2020 г. по чл. 31, ал. 1 от ЗУО.

Предвид това проучванията и предвижданията за изграждането на допълнителната инфраструктура за управление на отпадъцитетрябва да са в пълно съответствие с включеното в алтернативите, които задължително трябва да бъдат изготвени като част от общинските/регионални програми за управление на отпадъците.

Подходът за изготвянето на *анализ за необходимостта от изграждането на допълнителната инфраструктура* трябва да бъде напълно идентичен с подхода за изготвянето на алтернативите, част от общинските/регионалните програми за управление на отпадъците. Предвид това, че допълнителната инфраструктура следва да се разглежда като част от регионалната система за управление на отпадъците, по-подходящо е прилагането и съобразяването на подхода от *Методически указания за разработване на регионални програми за управление на отпадъците за периода 2015-2020 г.* (*Методическите указания*).

В *анализа за необходимостта от изграждането на допълнителната инфраструктура* задължително трябва да бъдат включени следните части:

1. ***Съществуващо състояние на инфраструктурата за управление на отпадъците***

При този анализ следва да се приложи подхода, посочен в *Методическите указания* за изготвяне на т. 4.4*.* ***Анализ на инфраструктурата за управление на отпадъците.*** Необходимо е да се представи обобщена информация за изградени и изграждащи се инсталации и съоръжения за третиране само на битовите отпадъци и по-специално за депа за битови отпадъци, инсталации за предварително третиране, претоварни станции, компостиращи и/или анаеробни инсталации (независимо от технологията и вида отпадъци, които се третират) - на ниво отделна община, група общини или регион, които са част от инфраструктурата към регионалната система за управление на битовите отпадъците.

В случай, че отделна община, група общини или всички общини в региона използват инсталация или съоръжение, което не е тяхна собственост, тези инсталации и съоръжения също следва да се включат в анализа, като се посочи и крайният срок на действие на взаимоотношенията със собственика.

Информацията следва да бъде обобщена и да съдържа най-малко следните данни:

**- Вид инсталация** - дали става дума за депо, компостираща инсталация, инсталация за предварително третиране и др.);

**- Капацитет** – колко т/год., т/час или бр. часове за денонощие и бр. дни в година ще работи дадената инсталация;

- **Въвеждане** в експлоатация - кога се очаква дадената инсталация да бъде въведена в експлоатация и кога се очаква тя да постигне пълния си работен капацитет.

В случай на наличие на приложими или планирани мерки (инсталации, съоръжения, дейности), които са по-високо в йерархията за управление на отпадъците на ниво регион/ група общини/ община и са насочени към предотвратяване на образуването на битовите отпадъци, същите следва да се опишат отделно.

Обръщаме внимание, че при съобразяване на подхода за анализ на необходимата инфраструктура по т. 4.4. от *Методическите указания за регионални програми*, следва да се отчита и подхода, включен в т. 4.3.1 от същите указания, по-специално в част А. (*Какви са количествата и тенденциите на битовите отпадъци в РСУО за анализирания период?*) и част Б. (*Какъв е морфологичният състав на отпадъците?*). За актуални ще се приемат тези програми, които са съобразени с НПУО и са за период на действие до 2020 г.

Обръщаме внимание също така, че морфологичният състав на отпадъците трябва да бъде изготвен съгласно „*Методиката за определяне на морфологичния състав на битовите отпадъци*“, утвърдена със Заповед № РД-744/29.09.2012 г. на министъра на околната среда и водите. За целите на кандидатстване по процедура „*Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци*“ за актуални ще се приемат морфологичните анализи, които са изготвени за 2014, 2015 или 2016 г.

1. ***Постигнати цели по чл. 31, ал. 1 от ЗУО***

С чл. 43, ал. 5 от ЗУО е регламентирано, че методиката за изчисляване на целите по чл. 31, ал. 1 от този закон се определя с наредба на Министерския съвет.

За целите на настоящия анализ следва да се представят изчисленията за степента за постигане на целите за всяка отделна община от съответното РСУО, както и изчисленията за постигане на целите за съответния регион..

Годината, за която се прилагат изчисленията, следва да е предходната спрямо годината на подаване на проектно предложение по обявена процедура по ПО2 на ОПОС 2014-2020 г., за която са публикувани данни от Изпълнителната агенция по околната среда и водите.

Информацията и данните за изпълнението на целите трябва да съобразяват действащата към момента на изготвянето на настоящия анализ нормативна уредба.

*В случай на промяна на нормативната уредба към момента на изготвянето на анализа и преди крайната дата за подаване на проектно предложение, се прилагат съответните влезли в сила и действащи разпоредби от приложимата нормативна уредба.*

1. ***Необходимост от изграждане на допълнителна инфраструктура***

В тази част указанията следва да бъде приложен подхода посочен в ***т. 4.6***. ***Анализ на организацията за управление на отпадъците в регионалните съоръжения; финансиране и определяне на цени за услугите по управление на отпадъците в РСУО,*** по-специално ***т. 4.6.2 Изводи и препоръки*** от *Методическите указания*.

Необходимостта от изграждане на допълнителната инфраструктура следва да се основава и на резултатите от част 1 и част 2 от настоящите *указания за изготвяне на анализ на необходимост от изграждане на допълнителна инфраструктура*, като се мотивира по:

* Вид инсталации – както за компостиране, така и за предварително третиране;
* Необходими допълнителни инсталации – общо за региона, с които ще се осигури постигане на целите по чл. 31, ал. 1 от ЗУО към и след 2020 г.;
* Анализ на възможност за постигане на целите по чл. 31, ал. 1 от ЗУО към и след 2020 г. с други мерки, а не чрез изграждане на допълнителна инфраструктура.

Необходимостта от изграждане на допълнителната инфраструктура за компостиране и за предварително третиране следва да е обособена в два подхода – централизиран и децентрализиран. За целта следва да се приложи подхода по ***т. 6*** ***Цели на регионалната/общинската програма за управление на отпадъците и избор на алтернатива за постигане на целите*** от *Методическите указания*, по-специално по отношение на разработването на най-малко две алтернативи за постигане на целите. Подходите за изграждането на допълнителната инфраструктура следва да са част от алтернативите, като се ограничават само и единствено до необходимост от изграждане на инсталации за компостиране и инсталации за предварително третиране на ниво съответен регион.

Обръщаме внимание, че при разработване на алтернативите трябва да се съобрази и местоположението на площадките за изграждане на допълнителната инфраструктура за управление на отпадъците, като анализът за ефективност на централизиран или децентрализиран подход за изграждане на инфраструктура за управление на отпадъците (мултикритериалният анализ) следва да бъде направен при вече избрано местоположение на бъдещата инфраструктура, ако се докаже необходимостта от такава и е определен необходимия брой на инсталациите за компостиране за дадения регион.